**ADATKEZELÉSI TÁJÉKOZTATÓ**

**a Budapest Főváros XVI. kerületi Önkormányzat Egészségügyi és Szociális Bizottsága által, a 30/2017. (XI. 21.) önkormányzati rendelet alapján kiírt a környezetet szennyező fűtési mód megszüntetése, és gázzal történő fűtés kialakítását támogató pályázathoz kapcsolódó személyes adatok adatkezelési tevékenységekről.**

1. **Közös adatkezelők, (mint Támogatáskezelők) megnevezése:**
2. Budapest Főváros XVI. kerületi Önkormányzata

Székhely: 1163 Budapest, Havashalom u. 43.

Képviseli: Kovács Péter polgármester

E-mail: kabinet@bp16.hu, telefon: +361401-1400, honlap: [www.bp16.hu](http://www.bp16.hu)

1. Budapest XVI. kerületi Polgármesteri Hivatal

Székhely: 1163 Budapest, Havashalom u. 43.

Képviseli: Dr. Csomor Ervin jegyző

E-mail: jegyzo@bp16.hu, telefon: +361401-1555, honlap: [www.bp16.hu](http://www.bp16.hu)

(továbbiakban: Adatkezelők)

# Adatvédelmi tisztviselő neve, elérhetősége:

Hargitay Zoltán, e-mail: dpo@bp16.hu

# A kezelt személyes adatok köre és az adatkezelés célja

|  |  |
| --- | --- |
| **kezelt adatok**  | **adatkezelés célja**  |
| Azonosító és kapcsolattartási adatok: név, születési név, születési idő, anyja neve, lakcím, a bejelentkezés időpontja, az ottlakás jogcíme, tartózkodási hely adatai | Pályázati eljárás lebonyolítása, támogatáskezelés**,** a pályázó természetes személyek azonosítása és kedvezményezettel történő kapcsolattartás |
| A kérelmező/kérelmezők kiskorú gyermekei, a kérelmezővel/kérelmezőkkel költöző/egy háztartásban élő egyéb személyek neve, születési dátuma, havi jövedelme, A pályázattal érintett ingatlan címe, helyrajzi száma, fűtési módja, helyi támogatás igénybevételével kapcsolatos adatok, jövedelmi adatok (családi pótlékot, gyerek tartásdíj, árvaellátás, stb is), az érintett ingatlan nyilvántartási adatait igazoló hiteles okirat (tulajdoni lap),  | Pályázati eljárás lebonyolítása, támogatáskezelés**,** apályázati feltételeknek történő megfelelés ellenőrzése  |
| A pályázatok benyújtásához, támogatási szerződések megkötéséhez, támogatói okiratok kiadásához szükséges adatok: adóazonosító jel, bankszámlaszám, a pályázati felhívás által előírt, a támogatás igénylője által csatolt dokumentumokban szereplő adatok | Pályázati eljárás lebonyolítása, támogatáskezelés |
| Fénykép, valamint kép- és hangfelvétel (videó) | Pályázati eljárás lebonyolítása, támogatáskezelés, a támogatás jogszerű felhasználásának dokumentálása |

# Az adatkezelés jogalapja:

Az Európai Parlament és a Tanács 2016. április 27-i (EU) 2016/679 Rendelete (általános adatvédelmi rendelet, a továbbiakban: GDPR) 6. cikk (1) bekezdés e) pontja (az adatkezelés közérdekű adat vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges).

# Az adatkezelés időtartama:

Adatkezelő a személyes adatokat a vonatkozó jogszabályi előírások szerint az önkormányzat által nyújtott támogatás esetén a 78/2012. (XII. 28.) § alapján a kedvezményezett által elvégzett beruházás a támogató által történő jóváhagyásától számított legfeljebb 15 évig kezeli. A támogatásban nem részesült pályázók adatai a támogatói döntést követően, a fellebbezési határidő lejárta után megsemmisítésre és az informatikai rendszerekből törlésre kerülnek.

# A személyes adatokhoz való hozzáférés, az adatkezelés címzettjei

A kezelt személyes adatokhoz az Adatkezelővel köztisztviselői vagy egyéb foglalkoztatási jogviszonyban állók férhetnek hozzá a feladataik ellátása céljából. Az adatkezelő felel azért, hogy a kezelt személyes adatok illetéktelenek számára ne legyenek hozzáférhetők. Az adatkezelő az érintettek személyes adatait jogszabály által meghatározott esetben, jogi kötelezettség teljesítése érdekében továbbíthatja az erre jogosult más állami szervek részére.

# Adatbiztonság

Az Adatkezelő a rendelkezésre bocsátott személyes adatokat elektronikusan az Adatkezelő székhelyén, található szervereken, papír alapon pedig a Budapest XVI. kerületi Polgármesteri Hivatalban előírt módon tárolja. A személyes adatok tárolásához más cég szolgáltatását nem veszi igénybe. Az Adatkezelő a megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen. Az adatok biztonságát szolgáló intézkedések meghatározásakor és alkalmazásakor tekintettel kell lenni a technika mindenkori fejlettségére. Több lehetséges adatkezelési megoldás közül azt kell választani, amely a személyes adatok magasabb szintű védelmét biztosítja, kivéve, ha az aránytalan nehézséget jelentene az Adatkezelőnek.

# Az Ön adatkezeléssel kapcsolatos jogai:

Önt a személyes adatai kezelésével összefüggésben az alábbi jogok illetik meg:

# Hozzáféréshez való jog

Ön jogosult arra, hogy az Adatkezelőktől visszajelzést kapjon arra vonatkozóan, hogy személyes adatainak kezelése folyamatban van-e.

Amennyiben ilyen adatkezelés folyamatban van, jogosult arra, hogy tájékoztatást kapjon:

* + az adatkezelés céljáról,
	+ az érintett személyes adatok köréről,
	+ a címzettekről, akikkel a személyes adatokat közölték vagy közölni fogják,
	+ a személyes adatok tárolásának időtartamáról, valamint
	+ a személyes adatok gyűjtésének módjáról.

A hozzáféréshez való jog keretén belül az Adatkezelők az adatkezelés tárgyát képező személyes adatok másolatát kérelmére egyszeri alkalommal díjmentesen az Ön rendelkezésére bocsátja. További másolásért az Adatkezelők az adminisztratív költségeken alapuló, ésszerű mértékű díjat számíthat fel.

# A helyesbítéshez való jog

Ön jogosult arra, hogy kérésére az Adatkezelők indokolatlan késedelem nélkül helyesbítsék az Önre vonatkozó pontatlan személyes adatokat.

# A törléshez való jog

Az Ön kérésére az Adatkezelők kötelesek a személyes adatokat indokolatlan késedelem nélkül törölni, ha

* + a személyes adatokra már nincsen szükség abból a célból, amelyből azokat gyűjtötték vagy más módon kezelték, vagy
	+ Ön tiltakozik az adatkezelés ellen, és nincsen elsőbbséget élvező jogszerű ok az adatkezelésre, vagy
	+ a személyes adatokat jogellenesen kezelték.

# Az adatkezelés korlátozásához való jog

Ön jogosult arra, hogy kérésére az Adatkezelők korlátozzák az adatkezelést, ha

* + Ön vitatja a személyes adatok pontosságát, (ez esetben a korlátozás arra az időre vonatkozik, amely lehetővé teszi, hogy az Adatkezelők ellenőrizzék a személyes adatok pontosságát)
	+ ha az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását, vagy
	+ az Adatkezelőknek már nincsen szükségük a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
	+ Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelők jogos indokai elsőbbséget élveznek-e az Ön jogos indokaival szemben).

# Egyéb rendelkezések:

A személyes adatok kezeléséről az Adatkezelők adatkezelési nyilvántartást vezetnek.

Az adatfeldolgozói feladatokat Budapest Főváros XVI. kerületi Önkormányzata (1063 Budapest, Havashalom u. 43.) látja el.

# Az adatkezeléssel kapcsolatos jogorvoslati lehetőségek:

Ön a jogainak megsértése miatt vagy személyes adatai kezelésével összefüggő jogai érvényesítésével kapcsolatban az Adatkezelőkhöz, illetve a Budapesti Törvényszékhez fordulhat.

Ön az Önkormányzattal, illetve az adatkezeléssel szemben a **Nemzeti Adatvédelmi és Információszabadság Hatóság**nál panasszal élhet.

# A Hatóság elérhetősége:

Cím: 1125 Budapest, Szilágyi Erzsébet fasor 22/C, Levelezési cím: 1530 Budapest, Pf. 5.,

Telefon: +36 (1) 391-1400,

Fax: +36 (1) 391-1410,

E-mail: ugyfelszolgalat@naih.hu

Budapest, 2022. január 27.